Gesondheid: Dié voetprobleme pootjie jou dalk | Netwerk24
Uitgawe 11 November 2021
Gesondheid: Dié voetprobleme pootjie jou dalk
Jou voete moet jou deur die lewe dra. Wanneer dit jou probleme gee, is die kans goed dat jy met die verkeerde voet uit die bed gaan opstaan. So, as jy pyne en kwale ervaar, moet jy dit nie ignoreer of afmaak as niks nie, veral nie as jy 'n diabeet is nie.
En enigeen wat al die mediese program My feet are killing me gekyk het, sal weet 'n mens kan ernstige voetprobleme ontwikkel wat dit selfs moeilik kan maak om te loop. In erger gevalle is amputasie baiekeer hierdie pasiënte se voorland omdat hulle nie vroeër hulp gesoek het nie. Lucas Breedt, 'n voetkundige van Centurion in Pretoria, verduidelik jou voet het 'n baie komplekse struktuur.
Daar is 26 bene, 107 ligamente, 19 spiere gerangskik in vier lae en 33 gewrigte in elke voet. "Studies wys drie uit elke vier mense sal met ernstige voetprobleme sukkel in hul leeftyd. Vyf persent van alle pasiënte sukkel met algemene voetsorgprobleme soos liddorings en eelte. Nog 5% sukkel met swaminfeksies en 'n verdere 5% worstel met ingroei-toonnaels.